stanford-oval/wikipedia huggingface dataset:
טום בריידי
סטטיסטיקה בולטת > סופרבול

מאזן ניצחונות: 7 ניצחונות לעומת 3 הפסדים (ראשון בכל הזמנים בכמות ההופעות והניצחונות)
יחס מסירות לטאצ'דאון מול חטיפות: 21 טאצ'דאונים לעומת 6 חטיפות (ראשון בכל הזמנים בכמות הטאצ'דאונים)
סך הכול יארדים במסירה: 3,039 (ראשון בכל הזמנים)
| עונה | סופרבול | קבוצה | פתיחות | ניצחונות | מסירה> Att | מסירה> Comp | מסירה> Pct | מסירה> Yds | מסירה> Y/A | מסירה> TD | מסירה> Int | מסירה> Rtg | ריצה> Att | ריצה> Yds | ריצה> Avg | ריצה> TD | סאק> Sack | סאק> Yds | השמטות> Fum | השמטות> Lost |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | XXXVI | ניו אינגלנד פטריוטס | 1 | 1 | 27 | 16 | 59.3 | 145 | 5.4 | 1 | 0 | 86.2 | 1 | 3 | 3 | 0 | 1 | 7 | 0 | 0 |
| 2003 | XXXVIII | ניו אינגלנד פטריוטס | 1 | 1 | 48 | 32 | 66.7 | 354 | 7.4 | 3 | 1 | 100.5 | 2 | 12 | 6 | 0 | 0 | 0 | 0 | 0 |
| 2004 | XXXIX | ניו אינגלנד פטריוטס | 1 | 1 | 33 | 23 | 67.7 | 236 | 7.2 | 2 | 0 | 110.2 | 1 | 1- | 1- | 0 | 2 | 17 | 1 | 1 |
| 2007 | XLII | ניו אינגלנד פטריוטס | 1 | 0 | 48 | 29 | 60.4 | 266 | 5.5 | 1 | 0 | 82.5 | 0 | 0 | 0 | 0 | 5 | 37 | 1 | 1 |
| 2011 | XLVI | ניו אינגלנד פטריוטס | 1 | 0 | 41 | 27 | 65.9 | 276 | 6.7 | 2 | 1 | 91.1 | 0 | 0 | 0 | 0 | 2 | 10 | 0 | 0 |
| 2014 | XLIX | ניו אינגלנד פטריוטס | 1 | 1 | 50 | 37 | 74.0 | 328 | 6.6 | 4 | 2 | 101.1 | 2 | 3- | 1.5- | 0 | 1 | 8 | 0 | 0 |
| 2016 | LI | ניו אינגלנד פטריוטס | 1 | 1 | 62 | 43 | 69.4 | 466 | 7.5 | 2 | 1 | 95.2 | 1 | 15 | 15 | 0 | 5 | 24 | 0 | 0 |
| 2017 | LII | ניו אינגלנד פטריוטס | 1 | 0 | 48 | 28 | 58.3 | 505 | 10.5 | 3 | 0 | 115.4 | 1 | 6 | 6 | 0 | 6 | 29 | 1 | 1 |
| 2018 | LIII | ניו אינגלנד פטריוטס | 1 | 1 | 35 | 21 | 60.0 | 262 | 7.5 | 0 | 1 | 71.4 | 2 | 2- | 1- | 0 | 1 | 9 | 1 | 0 |
| 2020 | LV | טמפה ביי באקנירס | 1 | 1 | 29 | 21 | 72.2 | 201 | 6.9 | 3 | 0 | 125.8 | 4 | 1- | 0.3- | 0 | 1 | 6 | 0 | 0 |
| סך הכל | סך הכל | סך הכל | 10 | 7 | 421 | 277 | 65.8 | 3,039 | 7.2 | 21 | 6 | 97.7 | 14 | 28 | 2.0 | 0 | 19 | 124 | 4 | 3 |
סטטיסטיקה בולטת > התופסים הבולטים

במהלך הקריירה שלו השלים בריידי במהלך העונה הסדירה מסירות לטאצ'דאון ל-96 שחקנים שונים, יותר מכל שחקן אחר בתולדות הליגה.
להלן עשרת התופסים או הטייט אנד המובילים ששיתפו פעולה עם בריידי לאורך הקריירה שלו:
| דירוג | שם השחקן | עונות | מספר טאצ'דאונים |
| --- | --- | --- | --- |
| 1 | רוב גרונקובסקי (טייט אנד) | 2010–2018, 2020–2021 | 90 |
| 2 | רנדי מוס | 2007–2010 | 39 |
| 3 | ג'וליאן אדלמן | 2009–2019 | 36 |
| 4 | ווס וולקר | 2007–2012 | 34 |
| 5 | מייק אוונס | 2020–2022 | 32 |
| 6 | דיון בראנץ' | 2002–2005, 2010–2011 | 24 |
| -. | ג'יימס וייט | 2015–2019 | 24 |
| 8 | ארון הרננדז | 2010–2012 | 18 |
| 9 | בן ווטסון (טייט אנד) | 2005–2009, 2019 | 17 |
| -. | דניאל גראהם (טייט אנד) | 2002–2006 | 17 |

בפלייאוף:
| דירוג | שם השחקן | עונות | מספר טאצ'דאונים |
| --- | --- | --- | --- |
| 1 | רוב גרונקובסקי (טייט אנד) | 2010–2018, 2020–2021 | 15 |
| 2 | דייוויד גיבנס | 2003–2005 | 7 |
| 3 | ג'וליאן אדלמן | 2009–2016, 2018–2019 | 5 |
| -. | דני אמנדולה | 2014–2017 | 5 |
| 5 | דיון בראנץ' | 2002–2005, 2010–2011 | 4 |
| -. | ווס וולקר | 2007–2012 | 4 |
| -. | כריס הוגאן | 2016–2018 | 4 |
| -. | מייק אוונס | 2020–2021 | 4 |
| 9 | ג'אבר גפני | 2006–2007 | 3 |
| -. | ג'יימס וייט | 2015–2019 | 3 |
| -. | בן ווטסון (טייט אנד) | 2005–2009, 2019 | 3 |
הישגים בולטים כשחקן מקצועני

זכייה ב-7 סופרבולים (XLIX, XXXIX, XXXVIII, XXXVI, סופרבול LI, סופרבול LIII, סופרבול LV), שיא NFL הן לקוורטרבק והן לשחקן בכל עמדה שהיא, ויותר מכל מועדון NFL
זכייה ב-10 אליפויות חטיבה: 9 אליפויות של חטיבת ה-AFC ‏(2001, 2003, 2004, 2007, 2011, 2014, 2016, 2017, 2018) ואליפות אחת של חטיבת ה-NFC, שיא NFL
זכייה ב-19 אליפויות אזוריות (שיא NFL), מהן 17 של בית ה-AFC מזרח (2001, 2003–2007, 2009–2019) ופעמיים של NFC דרום (2021,2022)
זכייה בחמישה תוארי MVP של משחק הסופרבול (XXXVI, XXXVIII, XLIX, LI, LV), שיא NFL
שלוש פעמים MVP של ה-NFL‏ (2007, 2010, 2017)
פעמיים שחקן ההתקפה של השנה (2007, 2010)
בחירה לפרו בול – 15 פעמים (2001, 2004, 2005, 2007, 2009–2018, 2021), שיא NFL
3 פעמים נבחר ל"אול-פרו" - נבחרת העונה של ה-NFL ‏(2007, 2010, 2017)
11 פעמים נבחר לשחקן החודש (שיא כל הזמנים ב-NFL): 10 פעמים של חטיבת ה-AFC ופעם אחת של חטיבת ה-NFC
32 פעמים נבחר לשחקן השבוע, 30 פעמים של חטיבת ה-AFC ופעמיים של חטיבת ה-NFC (שיא כל הזמנים ב-NFL)
פעמיים ספורטאי השנה של ספורטס אילוסטרייטד (2005, 2021)
ספורטאי השנה של סוכנות AP לשנת 2007
הקאמבק של השנה (2009)
בחירה לנבחרת העשור הראשון של המאה ה-21 ב-NFL
בחירה לנבחרת העשור השני של המאה ה-21 ב-NFL
בחירה ל-NFL 100, אחד מ-100 השחקנים הטובים בתולדות בליגה
פרס ESPY לספורטאי השנה (2021)
פרס ESPY לשחקן ה-NFL הטוב ביותר (2008, 2018, 2021)
בחירה להיכל התהילה של ניו אינגלנד פטריוטס, ומספר חולצתו (12) הופרש (2024)
"יום טום ברידי" הוכרז לכבודו ב-12 ביוני 2024 על ידי מושלת מסצ'וסטס
משטר אימונים ותזונה

מילדותו נודע בריידי באופיו התחרותי, במוסר העבודה שלו ובשאיפתו למצוינות ולשלמות בספורט. בריידי נוקט במשטר אימונים קפדני ובהרגלי תזונה מחמירים על מנת להאריך את הקריירה המקצוענית שלו והצלחתו. מעונתו הראשונה בניו אינגלנד פטריוטס נהג להגיע ראשון לאימונים, לעזוב אחרון ואף לחזור לשעות אימון נוספות בסוף היום. בין שיטות האימון שלו נכללות תשלום לשחקני הגנה שמצליחים לחטוף את מסירותיו, ואימון התופסים אליהם מוסר כך שהשמש תהיה מול פניהם בזמן ניסיון התפיסה. עמיתיו לקבוצה לאורך השנים מעידים על אופי תחרותי ופרפקציוניסטי וכן על מערכת יחסים מיוחדים עם המאמן ביל בליצ'יק, שלא חוסך משבטו בביקורת על בריידי על אף הצטיינותו ומעמדו ומאתגר אותו שוב ושוב. לבריידי ולרעייתו ג'יזל שף פרטי שדואג לתזונה קפדנית המבוססת על ירקות ודגנים מלאים, ללא ירקות ממשפחת הסולניים, ללא סוכר, קפה, חלב, מונוסודיום גלוטמט, קמח לבן או פטריות.
בריידי מלווה בידי מאמן אישי, אלכס גררו שהוא גם שותפו למרכז התרפיה TB12. בריידי זוקף לזכות גררו את החלמתו מהפציעה בברכו ב-2008 ותרומה לשמירה על כושר גופני גם בגיל מתקדם מאוד יחסית לשחקן בליגה. העבודה עם גררו יצרה חיכוך עם הנהלת ניו אינגלנד פטריוטס, ובמהלך עונת 2017 נשללה מגררו הגישה למטוס הקבוצה ולהימצאות על קווי המגרש.
שיטות העבודה של גררו וכן הטענות של בריידי לגבי משטר התזונה, ספגו ביקורת מצד הקהילה הרפואית וכונו בחלקם פסאודו-מדע, כך למשל טענתו כי לא סובל מכוויות שמש עקב שתיית נוזלים רבים, והתאוריה שמשטר האימונים והדיאטה פיתחו מה שמכנים "גמישות השרירים" (muscle pliability).
בריאיון עמו ביקר בריידי חלק מחברות המזון האמריקאיות, את תרומתן למגפת השמנת היתר במדינה ולאורח החיים הלא בריא שגורם לפציעות של ספורטאים. הוא ציין שחברות מזון ומשקאות שיקרו פעמים רבות לאורך השנים, כינה את המשקה קוקה-קולה רעל לילדים וציין שדגני הבוקר "פרוסטיס" של חברת קלוגס אינם באמת מזון.
במדיה

טום בריידי זוכה לכיסוי תקשורתי מקיף בארצות הברית, הן בעיתונות הספורט והן בתקשורת הכללית. הוא נחשב כסמל גברי ל"אמריקאי היפה", ובהתאם לכך כיכב בגיליון מיוחד ל-50 שנות המגזין GQ במגוון דמויות כל-אמריקאיות. ב-2011 דורג על ידי המגזין "פורבס" במקום השני ברשימת הספורטאים המשפיעים ביותר בארצות הברית. ב-2014 דורג במקום השביעי בין הספורטאים בעלי השכר הגבוה ביותר בעולם.
בריידי הופיע במספר פרסומות זכורות. הבולטת בהן היא הפרסומת ב-2005 לחברת כרטיסי האשראי ויזה, בה שתק במרביתה, כשדווקא חבריו האלמונים מקו ההתקפה של הפטריוטס, שתפקידם במגרש להגן עליו, זוכים לככב בה. בין החברות הנוספות שפרסם היו חברת נייקי, חברת המגפיים UGG, שעד הקמפיין שהוביל הייתה מזוהה בעיקר עם קהל נשי, וחברת בגדי הספורט אנדר ארמור, בחוזה בו קיבל בריידי גם החזקות בחברה עצמה "פורבס" העריך כי הרוויח מחסויות סכום של כ-8 מיליון דולר ב-2017.
בספטמבר 2017 יצא לאור ספרו "The TB12 Method: How to Achieve a Lifetime of Sustained Peak Performance" בהוצאת סיימון אנד שוסטר. בספר מתאר בריידי את משטר האימונים והתזונה שהובילו אותו להישגיו. מיד לאחר יציאתו היה לספר העיון הנמכר ביותר באמזון לאחר ספרה של הילרי קלינטון "What Happened". והוביל את רשימת רבי-המכר של הניו יורק טיימס.
באפריל 2005 הופיע כמנחה אורח בסאטרדיי נייט לייב, במהלכה שר, רקד ושיחק במספר מערכונים. במהלך הקריירה השתתף בהופעות אורח בסדרות הטלוויזיה "משפחת סימפסון", "איש משפחה", "הפמליה", "לחיות עם עצמך", בסרטי הקולנוע "תקועים לנצח", "הפמליה" ו"טד 2". ב-2023 יצא לאקרנים הסרט "for Brady‏80"", אותו הפיק. בהפצה הישראלית נקרא הסרט "משוגעות על בריידי". עלילת הסרט בכיכובן של לילי טומלין, ג'יין פונדה, ריטה מורנו וסאלי פילד עוסקת בארבע חברות אוהדות של הפטריוטס ובריידי הנוסעות לסופרבול LI.
ב-2016 הקים בריידי יחד עם שחקן הפוטבול לשעבר מייקל סטרהאן והקולנוען גות'אם צ'ופרה את חברת המדיה "Religion of Sports". החברה הפיקה מספר סדרות טלווזיה דוקומנטריות, הראשונה בהם בשם "Religion of Sports" ששודרה ברשת Audience מקבוצת AT&T.
צ'ופרה יצר גם סדרה בת שישה פרקים על חייו האישים והמקצועיים של בריידי בשם "Tom vs Time". הסדרה עלתה לשידור בינואר 2018 בפלטפורמת "Facebook Watch", חמשת הפרקים הראשונים שודרו לפני סופרבול LII והפרק האחרון שלה כחודש אחריו. הסדרה זיכתה את יוצריה בפרס אמי לספורט לסדרת התעודה הטובה ביותר.
סדרה נוספת שיצר צ'ופרה היא "Man in the arena", סדרה בת תשעה פרקים העוקבת אחר הקריירה של בריידי. הסדרה משודרת ב-ESPN החל מ-2021.
בשנת 2021 יצר יחד עם פרשן הספורט ג'ים גריי ושחקן הפוטבול לארי פיצ'גרלד את הפודקאסט "!Let’s Go". ב-2022 היה ממפיקי סדרת תוכניות קומיות בז'אנר ה"רוסט" (אנ') שישודרו בנטפליקס, התוכנית הראשונה עלתה בשידור חי במאי 2024 והתמקדה בו.
במאי 2022 פרסמה רשת פוקס ספורטס כי בריידי יצטרף לשורותיה לאחר תום הקריירה שלו כשחקן. הוא ישמש כפרשן וכשגריר המותג בחוזה המוערך ב-375 מיליון דולר לעשר שנים. הופעתו הראשונה כפרשן הייתה במחזור הפתיחה של עונת 2024.
עסקים

בריידי בנה מותג משלו בשם "TB12" הכולל מוצרי הלבשה, תוספי תזונה, מוצרי אימון גופני, מכון כושר, ותוכניות אימון. ב-2024 מוזגה חברת TB12 עם חברת NoBull. ב-2021 מונה לפרזנטור של חברת המסחר במטבעות מבוזרים FTX, בנוסף בריידי ורעייתו ג'יזל נהיו בעלי מניות בחברה. לאחר קריסת החברה נתבע בריידי יחד עם אחרים בחשד למרמה כלפי המשקיעים.
בריידי הוא בעל מניות מיעוט בקבוצת הכדורסל לאס וגאס אייסז מה-WNBA, לאחר שב-2023 רכש אחזקה זו מבעלי הקבוצה מארק דייוויס. באוגוסט 2023 הודיע על רכישת אחזקות כבעל מניות מיעוט בקבוצת הכדורגל ברמינגהאם סיטי מאנגליה.
באוקטובר 2024 אישרה הנהלת ה-NFL לבריידי להחזיק במניות מיעוט בקבוצת לאס וגאס ריידרס והוא רכש עם קבוצת שותפים 10% ממניות הקבוצה כש-5% מחזיק באופן אישי.
חייו האישיים

בריידי נישא בפברואר 2009 לדוגמנית העל הברזילאית ג'יזל בונדשן ולזוג שני ילדים משותפים. באוקטובר 2022 הודיעו בני הזוג על גירושיהם. קודם לכן היה במערכת יחסים עם שחקנית הקולנוע ברידג'ט מוינאהן, שעמה הוא חולק בן (נולד באוגוסט 2007).
במסגרת פעילויות צדקה שהוא מקיים, בריידי מזוהה עם ארגון Best Buddies, המסייע לילדים המתמודדים עם עיכוב התפתחותי.
במהלך הבחירות המוקדמות של המפלגה הרפובליקנית ב-2016, נצפה בריידי כשבארונו כובע עם סיסמת הבחירות של דונלד טראמפ. הוא ציין כי קשרי החברות שלהם החלו עוד ב-2002 והוא תומך בכל מה שחבריו עושים. ביום הבחירות לנשיאות ארצות הברית התגאה טראמפ במהלך עצרת בחירות מרכזית בכך שבריידי התקשר אליו לספר כי הצביע עבורו.
דיאן פאר

ערך זה עוסק בשחקנית, מפיקה וסופרת. אם התכוונתם לדמות בסדרת סוכן הלילה, ראו .
| --- | --- |
אין תמונה חופשית
 לידה:  7 בספטמבר 1969 (בת 55) מנהטן, ניו יורק, ארצות הברית ארצות הברית 
 מדינה:  ארצות הברית 
 מקום מגורים:  לה קניאדה פלינטרידג' 
 השכלה:  אוניברסיטת לובורו  אוניברסיטת סטוני ברוק 
 תקופת הפעילות:  מ-1981 
 השקפה דתית:  אתאיזם 
 מספר צאצאים:  3 
 חתימה:   
 
דיאן פאר (באנגלית: Diane Farr, נולדה ב-7 בספטמבר 1969) היא שחקנית, מפיקה וסופרת אמריקאית. היא ידועה בתפקידה כסוכנת ה-FBI מייגן ריבס בסדרת הטלוויזיה "מספ7ים" של CBS.
ביוגרפיה

דיאן פאר נולדה ב-7 בספטמבר 1969 בעיר ניו יורק. היא ממוצא אירי ואיטלקי. פאר למדה דרמה באוניברסיטת סטוני ברוק בניו יורק ובאוניברסיטת לאפבורו באנגליה וסיימה תואר ראשון משותף באמנויות משתי האוניברסיטאות הללו.
פאר כתבה שני ספרים. הראשון, "The Girl Code", יצא לאור בשנת 2001 ותורגם לשבע שפות. הוא דן בשפה הסודית של נשים רווקות. ספרה השני, "Kissing Outside the Lines", ראה אור במאי 2011 והוא ספר זיכרונות קומי על דרכה בנישואים בין-גזעיים. פאר גם כותבת עבור מספר מגזינים אמריקאים ויש לה טור בהראלד טריביון.
פאר הייתה מנחה שותפה של 200 פרקים של תוכנית הייעוץ "Loveline" ב-MTV וביצעה הופעות אורח ב"המופע של דרו קארי", "ארלי" ו-"CSI". היא גילמה את התפקיד של איימי דלוקה, אמה של דמותה של כוכבת המשנה של מריה דלפינו בסדרה "The WB" ואחר כך ב"רוזוול". היא גם שיחקה את מאדי הדסון בסרט "Like Family". היא שיחקה את הבלשית ג'ן פנדריץ' בסדרה "The Job" בכיכובו של דניס לירי. עם סיום הסדרה, היא הופיעה בצוות השחקנים של "Rescue Me" (גם היא של דניס לירי), בה היא גילמה כבאית במשך שתי עונות. היא עזבה את "Rescue Me" כדי לככב בתור סוכנת ה-FBI מייגן ריבס בדרמת הפשע "מספ7ים" של CBS.
פאר בחרה לא לחדש את החוזה שלה ועזבה את "מספ7ים" לאחר העונה הרביעית של הסדרה. היא כיכבה בפרק האחרון שלה ב-18 במאי 2008. לאחר מכן הצטרפה פאר לסדרת "קליפורניקיישן" ל-10 פרקים בסתיו 2009.
באפריל 2010, שיחקה בתפקיד ברברה, אם שהשפעתה השלילית הובילה את בנה אדי להפוך לרוצח סדרתי, בפרק פלאשבק של "עקרות בית נואשות". כשברברה גילתה את אוסף הכתבות של אדי על הנשים שפגע או רצח, הוא חנק אותה למוות. היא שיחקה כאורחת ב"צווארון לבן" כמלצרית בשם ג'ינה דה סטפנו.
פאר שיחקה כאורחת בעונה השביעית של "האנטומיה של גריי", שם שיחקה את התפקיד של חולה במחלת הנטינגטון בטיפולה של מרדית', בגילומה של כוכבת הסדרה אלן פומפאו. היה לה גם תפקיד חוזר בעונה האחרונה (2012–2013) של סדרת הספין-אוף "מרפאה פרטית" בתור מירנדה, חולת סרטן סופנית ומושא האהבה של ד"ר שלדון וואלאס.
החל מ-2022 פאר מככבת בתור שרון ליאון, ראש חטיבת האש של קליפורניה ואמו של הדמות הראשית בודה דונובן (מקס ת'יריוט), בסדרת הדרמה האמריקאית של ג'רי ברוקהיימר "כבאי קליפורניה" ברשת CBS.
חיים פרטיים

ב-26 ביוני 2006 היא נישאה לרן יונג ז'ונג, איש שיווק בן 36. בנם, בקט מנקוסו צ'ונג, נולד במרץ 2007, והתאומות נולדו באוגוסט 2008.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | Divorced White Male | ליסה |  |
| 1999 | Bingo | מירנדה | סרט קצר |
| 1999 | Little Indiscretions | סי ג'יי |  |
| 2000 | Flooding | נערת פרסומות |  |
| 2002 | Hourly Rates | שנייה |  |
| 2007 | The Third Nail | חנה |  |
| 2010 | Ass Castle: Part 1 |  | סרט קצר |
| 2011 | The Carrier | קלאודיה | סרט קצר |
| 2012 | About Cherry | ג'יליאן |  |
| 2013 | Almost Broadway | רייצ'ל |  |
| 2013 | WildLike | ג'יין |  |
| 2015 | Road Hard | שרה |  |
| 2016 | עמוק מתחת למים | קלרה |  |
| 2016 | American Romance | ברנדה ריד |  |
| 2017 | Palm Swings | קלייר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1992 | מיטות נשיקה | עוזרת הפקה | בפרק: "Baser Instincts" |
| 1996 | Unhappily Ever After | מישל | בפרק: "Jack Writes Good" |
| 1997 | In the House | ד"ר יאנג | בפרק: "Saint Marion" |
| 1998 | V.I.P. | הלן | בפרק: "Scents and Sensibility" |
| 1998 | Arli$$ | אריקה לנסינג | בפרק: "Behind Every Great Client..." |
| 1999 | המופע של דרו קארי | טרייסי | פרקים: "Three Guys, a Girl and a B-Story", "Boy Party/Girl Party", "Tracy Bowl" |
| 1999 | Lands of Lore III | Chesara / Jacinda / Morphera (voice) | משחק וידאו |
| 1999 | It's Like, You Know... | סינדי | בפרק: "Lost in America" |
| 1999–2001 | רוזוול | איימי דה לוקה | 11 פרקים |
| 2000 | The David Cassidy Show | ליסה אריקסון | סרט טלוויזיה |
| 2000 | Sacrifice | קרן ייגר | סרט טלוויזיה |
| 2000 | Secret Agent Man | טריש פיורד | בפרק: "The Elders" |
| 2001–2002 | The Job | ג'ן פדריך | תפקיד ראשי (19 פרקים) |
| 2002 | Inferno di fuoco (film 2002) | סאני קרנס | סרט טלוויזיה |
| 2002 | CSI | מרסי טובין | בפרק: "Cats in the Cradle..." |
| 2002 | Arliss | פני לרסון | בפרק: "Profiles in Agenting" |
| 2002 | Bram & Alice | טובה | בפרק: "Pilot" |
| 2003 | The Ripples |  | סרט טלוויזיה |
| 2003 | Harry's Girl |  | סרט טלוויזיה |
| 2003–2004 | Like Family | מדי האדסון | תפקיד ראשי (23 פרקים) |
| 2004–2005 | Rescue Me | לורה מילס | תפקיד משני (19 פרקים) |
| 2005–2008 | מספ7ים | מייגן ריבס | תפקיד ראשי (60 פרקים) |
| 2009 | קליפורניקיישן | ג'יל רובינסון | Recurring role (9 פרקים) |
| 2010 | עקרות בית נואשות | ברברה אורלובסקי | בפרק: "Epiphany" |
| 2010 | צווארון לבן | ג'ינה דה סטפנו | בפרק: "By the Book" |
| 2010 | האנטומיה של גריי | לילה דייוויס | בפרק: "Can't Fight Biology" |
| 2011 | The Council of Dads | קתרין וולס | סרט טלוויזיה |
| 2011 | Collision Earth | ויקטוריה פרסטון | סרט טלוויזיה |
| 2011 | CSI: מיאמי | מרילין מילנר | בפרק: "By the Book" |
| 2012 | המנטליסט | איימי בארון | בפרק: "At First Blush" |
| 2012–2013 | The Secret Life of the American Teenager | ווילדין | Recurring role (5 פרקים) |
| 2012–2013 | מרפאה פרטית | מירנדה | פרקים: "I'm Fine", "Full Release", "In Which We Say Goodbye" |
| 2013 | משפחה מודרנית | דיאן | בפרק 5.03: "Larry's Wife" |
| 2013 | שני גברים וחצי | רייצ'ל | בפרק 11.10 - "On Vodka, on Soda, on Blender, on Mixer!" |
| 2016–2017 | Chance | כריסטינה צ'אנס | תפקיד משני |
| 2018–2019 | Splitting Up Together | מאיה | תפקיד ראשי |
| 2019 | Bluff City Law | חנה קוסייר | בפרק: "American Epidemic" |
| 2021 | הרופא הטוב | ג'ין סטרזק | בפרק: "Gender Reveal" |
| 2021 | מכושפות: הדור החדש | פרנססקה ג'יימסון | פרקים: "Spectral Healing", "Chaos Theory", "The Storm Before the Calm" |
| 2022–הווה | כבאי קליפורניה | שרון ליאון | תפקיד ראשי (3 עונות); 42 פרקים |
הערות שוליים

1 2  "Diane Farr Biography". TV Guide. נבדק ב-28 באוקטובר 2009. {{cite web}}:  (עזרה)
↑  "White Women Need Not Apply | Health, Beauty, Fashion, Love, Careers and more - MORE Magazine". אורכב מ-המקור ב-2011-06-23. נבדק ב-2012-11-21.
↑  Southern, Nathan. "Diane Farr Overview". Allmovie. נבדק ב-28 באוקטובר 2009. {{cite web}}:  (עזרה)
↑  Farr, Diane (10 במאי 2011). Kissing Outside the Lines. Da Capo Press. ISBN 978-1580053907. {{cite book}}:  (עזרה)
↑  "'Numbers" Diane Farr Sells Semi-Autobiographical Comedy to NBC (Exclusive)". The Hollywood Reporter. 30 בנובמבר 2012. {{cite web}}:  (עזרה)
↑  "Exclusive: Diane Farr's Numbers Up". tvguide.com. 25 במרץ 2008. אורכב מ-המקור ב-29 במרץ 2008. נבדק ב-25 במרץ 2008. {{cite web}}:  (עזרה)
↑  Stephen M. Silverman (16 במרץ 2007). "Numb3rs Star Diane Farr Welcomes a Boy". People. נבדק ב-21 במאי 2007. {{cite news}}:  (עזרה)
↑  "Diane Farr joins 'Californication'". eztv.it.
↑  "White Collar Recruits Diane Farr". TVGuide.com.
↑  "Grey's Anatomy Admits Diane Farr". TVGuide.com. נבדק ב-20 באוגוסט 2010. {{cite web}}:  (עזרה)
| --- | --- |
בקרת זהויות :  ISNI: 0000 0003 7678 0472  LCCN: n2013018667  NDL: 00845788  VIAF: 254212238   WorldCat (עם VIAF): 254212238
גבריאל וולש

| --- | --- |

 לידה:  10 במאי 1989 (בת 35) שיקגו, אילינוי, ארצות הברית ארצות הברית 
 מדינה:  ארצות הברית 
 השכלה:  Lyons Township High School 
 
גבריאל וולש (באנגלית: Gabrielle Walsh; נולדה ב-10 במאי 1989) היא שחקנית אמריקאית. היא ידועה בעיקר בזכות תפקידיה כמריסול בסרט האימה העל-טבעי "פעילות על טבעית: המסומנים", וכג'ס במותחן המדע הבדיוני "הכוורת" (2014). וולש הופיעה גם בסדרות טלוויזיה שונות, ובראשן "חסרי בושה" "יומני הערפד", ו"מספיק טוב".
ביוגרפיה

היא במקור מאינדיאן הד פארק, אילינוי, ארצות הברית. היא סיימה את בית הספר התיכון ליונס טאון ב-2007. היא ממוצא מעורב אפרו-אמריקאי ואירי. יש לה בת בשם ליילה בריאנה בארנט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | קלפטוסומניה | ג'ני | סרט קצר |
| 2014 | פעילות על טבעית: המסומנים | מריסול ורגס |  |
| 2014 | הכוורת | ג'ס |  |
| 2017 | Roofers | מליסה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | יומני הערפד | מוניק | תפקיד חוזר (עונה 6); 6 פרקים |
| 2015–2016 | חסרי בושה | טניה | תפקיד חוזר (עונות 5–7); 5 פרקים |
| 2015 | הסוכן X | אנג'ליקה טולום | פרק: "הקרבה" |
| 2016 | Making Moves | לוסי | תפקיד ראשי; 9 פרקים |
| 2016 | East Los High | סופיה | תפקיד חוזר; 6 פרקים |
| 2016 | מדמדומים עד עלות השחר: הסדרה | מנולה חימנז | פרק: "לה ריינה" |
| 2017 | יריות קטנות | איימי | תפקיד אורח; 3 פרקים |
| 2017 | האמיץ | סופיה | תפקיד אורח; פרק: "הטוב הגדול" |
| 2019 | הפלאש | רעיה ואן זנדט / רוח סילבר | תפקיד אורח; פרק: "הפלאש והעצבני" |
| 2020–2021 | מוקד 911 | אנה פלורס | תפקיד חוזר (עונות 3–5); 10 פרקים |
| 2020–2022 | מספיק טוב | אמילי רמירז/עצמה | תפקיד קולי ראשי |
| 2021 | FBI: המבוקשים ביותר | אווה מרטין | תפקיד אורח; פרק: "אנונימי" |
| 2021 | לוציפר | בטי | תפקיד אורח; פרק: "ארוחת ערב משפחתית" |
| 2023 | מצאתי | לייסי קווין | תפקיד ראשי |
הערות שוליים

↑  "WAMG Talks To Andrew Jacobs, Jorge Diaz, and Gabrielle Walsh – Paranormal Activity: The Marked Ones". We Are Movie Geeks. נבדק ב-6 באפריל 2017. {{cite news}}:  (עזרה)
↑  "Jacob Zachar and Gabrielle Walsh Talk The Hive". Bleeding Cool News. נבדק ב-6 באפריל 2017. {{cite news}}:  (עזרה)
↑  "Supporting Cast: South Side Rules – Shameless".
↑  "The Vampire Diaries - Season 6 - Gabrielle Walsh cast as Sarah".
↑  "From Dusk Till Dawn Season 3 First Look".
↑  "Gabrielle Walsh – the Marked Ones (DVD) – CineSnob".
↑  "Gabrielle Walsh". TVGuide.com. נבדק ב-28 בנובמבר 2017. {{cite web}}:  (עזרה)
↑  "Jorge Diaz, Andrew Jacobs and Gabrielle Walsh Talk PARANORMAL ACTIVITY: THE MARKED ONES, Deleted Scenes, Alternate Endings and More". Collider. 9 בינואר 2014. נבדק ב-28 בנובמבר 2017. {{cite web}}:  (עזרה)
↑  "LT grad lands lead role in upcoming 'Paranormal Activity' movie, out Friday". נבדק ב-28 בנובמבר 2017. {{cite web}}:  (עזרה)
↑  "411wrestling.com Interviews: The Hive Stars Jacob Zachar and Gabrielle Walsh - 411MANIA". 411mania.com. נבדק ב-28 בנובמבר 2017. {{cite web}}:  (עזרה)
↑  Staff, Hollywood.com (3 בפברואר 2015). "Gabrielle Walsh - Biography and Filmography". נבדק ב-28 בנובמבר 2017. {{cite web}}:  (עזרה)
| --- | --- |
בקרת זהויות :  LCCN: n2018048768  VIAF: 310539749   WorldCat (עם VIAF): 310539749
אנחל די מריה

אנחל די מריה (בספרדית: Ángel di María; נולד ב-14 בפברואר 1988) הוא כדורגלן ארגנטינאי המשחק בעמדת הקיצוני והקשר ההתקפי בבנפיקה ליסבון.
די מריה הוא השחקן הראשון בהיסטוריה שכובש שערים בגמר האליפות היבשתית, המונדיאל והמשחקים האולימפיים.
קריירה

די מריה החל את הקריירה שלו בקבוצת הנוער של רוסאריו סנטראל, אחת משתי הקבוצות הבכירות של העיר רוסריו (יחד עם ניואל'ס אולד בויס). כבר מגיל צעיר הוא נחשב לשחקן מוכשר. בגיל 17 ערך את הופעת הבכורה בקבוצה הבוגרת של המועדון, ובעונתו הראשונה בבוגרים הבקיע ארבעה שערים ב-32 משחקים. לאחר שהיה מועמד לעבור למספר קבוצות הוא חתם בבנפיקה ליסבון, שרכשה את כרטיס השחקן שלו תמורת שישה מיליון אירו והעברת השחקן אנדרס דיאס לרוסאריו סנטראל. בעונתו הראשונה בבנפיקה הבקיע שער אחד בארבעים משחקים.
הוא זכה לתשומת לב רבה לאחר שהצטיין במשחקי מונדיאל הנוער שנערכו בקנדה בקיץ 2007, בהם הבקיע שלושה שערים וסייע לארגנטינה לזכות בגביע. הוא נכלל בסגל הנבחרת האולימפית לאולימפיאדת בייג'ינג בשלהי קיץ 2008. הן במשחק רבע הגמר מול נבחרת הולנד והן בגמר מול נבחרת ניגריה, הבקיע את שערי הניצחון שהובילו את נבחרתו לזכייה במדליית זהב. אחרי היכולת הטובה שהפגין במהלך המשחקים האולימפיים זומן די מריה לסגל הנבחרת הבוגרת וערך את הופעת הבכורה שלו במדים הלאומיים ב-6 בספטמבר 2008, במשחק מול פרגוואי במסגרת מוקדמות מונדיאל 2010. ב-24 במאי 2010 הבקיע את שערו הראשון בנבחרת במשחק הידידות מול קנדה. הוא זומן לסגל הנבחרת למונדיאל 2010 על ידי המאמן דייגו מראדונה.
ב-28 ביוני 2010 הודיעה ריאל מדריד באתרה הרשמי כי היא רכשה את כרטיס השחקן שלו מבנפיקה ליסבון תמורת 25 מיליון דולר, וכי די מריה יחתום בשורותיה לשש עונות. בעונתו הראשונה בקבוצה היה שותף לזכייתה בגביע המלך ואף בישל את שער הניצחון, בניצחון קבוצתו 0–1 על ברצלונה במשחק הגמר. בעונה הבאה היה שותף לזכייתה של הקבוצה באליפות ספרד. בשנת 2014 זכה עם הקבוצה בליגת האלופות ונבחר על ידי אופ"א לאיש המשחק של משחק הגמר.
במונדיאל 2014 פתח במשחקים בהרכב נבחרתו, גילה יכולת מצוינת ואף כבש את שער הניצחון בהארכה בדקות האחרונות של המשחק נגד  שווייץ אך נפצע לאחר משחק זה וסיים את דרכו בטורניר.
ב-26 באוגוסט 2014 חתם במנצ'סטר יונייטד על חוזה לחמש שנים. תמורת העברתו שילמה מנצ'סטר יונייטד לריאל מדריד 59.7 מיליון לירות שטרלינג, סכום שיא שמשלמת קבוצה אנגלית עבור שחקן. ב-30 באוגוסט 2014 ערך את הופעת הבכורה שלו במדי מנצ'סטר יונייטד, בתיקו 0-0 של קבוצתו מול ברנלי. ב-14 בספטמבר 2014 כבש במדי מנצ'סטר יונייטד את שער הבכורה שלו בבעיטה חופשית מחוץ לרחבה בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג.
ב-6 באוגוסט 2015 חתם לארבע שנים בפריז סן-ז'רמן עבור 46 מיליון פאונד.
ב-8 ביולי 2022 חתם בהעברה חופשית ביובנטוס. בהופעת הבכורה ב-15 באוגוסט כבש גם שער בכורה בקבוצה, בניצחון 0–3 על ססואולו.
ב-10 ביולי 2021 כבש את שער הניצחון בגמר קופה אמריקה 2021 נגד ברזיל ובכך העניק לנבחרתו את התואר לראשונה מאז 1993.
ב-5 באוקטובר 2022 בישל שלושה שערים במשחק ליגת האלופות במדי קבוצתו יובנטוס נגד מכבי חיפה, ובכך הפך למבשל השני בטיבו בהיסטוריה של ליגת האלופות (38).
נכלל בסגל נבחרת ארגנטינה לקראת טורניר מונדיאל 2022 והבקיע שער במשחק הגמר בו ניצחה קבוצתו.
ב-5 ביולי 2023, לאחר 13 שנה, חזר לבנפיקה ליסבון.
באוקטובר 2023, הודיע די מריה כי יפרוש מהנבחרת אחרי טורניר  קופה אמריקה.
חיים אישיים

די מריה נישא לג'ורג'לינה קרדוסו מארגנטינה בשנת 2011, ולהם בת.